හික්කඩුව ප්‍රාදේශීය ලේකම් කාර්යාලය ඉදිරිපිට පිහිටි ස්ටිකර් අලෙවි සැළක ඊයේ පස්වරුවේ සිදුවූ වෙඩි තැබීමෙන් මියගිය සුජිත් හිමාල් හෙවත් ස්ටිකර් සජිත් නැමත්තා 2015 වසරේ හික්කඩුව, පිංවත්ත ප්‍රදේශයේදී වෙඩි තැබීමේ සිද්ධියකට සම්බන්ධ පුද්ගලයෙකු බවට තොරතුරු අනාවරණ වී තිබෙනවා.2015 වසරේ සිදුවූ එම වෙඩි තැබීමෙන් 28 හැවිරිදි හික්කඩුව - පතන ප්‍රදේශයේ පදිංචි තරුණයින් දෙදෙනෙක් මියගිය අතර එම ඝාතනය පාතාල කල්ලි අතර කලක සිට පැවති ආරවුලක් හේතුවෙන් සිදුවූ බවටයි පොලීසිය ප්‍රකාශ කළේ.එම ඝාතනය සම්බන්ධයෙන් සිදුකළ පරීක්ෂණවලදී  වෙඩි ප්‍රහාරය සදහා යොදාගත් ටී - 56 වර්ගයේ ගිනි අවිය ඊයේ  සිදුවූ වෙඩි තැබීමෙන් මියගිය සුජිත් හිමාල් හෙවත් ස්ටිකර් සජිත් නැමැත්තා සතුව තිබී හමුව තිබුණා.සිද්ධිය සම්බන්ධයෙන් ඔහු අධිකරණයට ඉදිරිපත් කර තිබූ පුද්ගලයෙකු බව හික්කඩුව පොලීසියේ ප්‍රකාශකයෙකු හිරු ප්‍රවෘත්ති අංශයට සදහන් කළා.හික්කඩුව ප්‍රාදේශීය ලේකම් කාර්යාලය ඉදිරිපිට පිහිටි ස්ටිකර් අලෙවිසැළක් අසළ සිදුවූ වෙඩි තැබීමකින් පුද්ගලයින් දෙදෙනෙකු ජීවිතක්ෂයට පත්වුණේ ඊයේ පස්වරුවේයි.